
III. DARBA VIDE un SNIEGUMS
	Iebildums
Valsts kanceleja uztur iepriekš izteikto iebildumu par plānoto straujo darba samaksas pieaugumu ārstniecības personām.
Papildus pie jau iepriekš minētā norādām, ka Saeima pieņemot likumu  Par valsts budžetu 2023. gadam un budžeta ietvaru 2023., 2024. un 2025. gadam nolēma “iesaldēt” atlīdzības pieaugumu, to noturot ne vairāk kā 6%  2024. un 2025.gadiem, lai kopumā nepalielinātu inflācijas vēl straujāku pieaugumu.
Atkārtoti norādām, ka FM mājas lapā nav publiskota makroekonomiskā prognoze 2029.gadam un šobrīd Veselības ministrija ir veidojusi pieņēmumu, ka vidējā darba samaksa tautsaimniecībā 2029.gadā salīdzinot ar 2028.gadu pieaugs par 5% (analoģiski kā tas tiek prognozēts 2027.gadam un 2028.gadam).
Vēršam uzmanību, ka plānojot  papildu finansējumu konkrētam kalendārajam gadam, izmantojot tā paša kalendārā gada prognozi nav korekti, īpaši jau situācijā, ka minētie ir valsts budžeta līdzekļi.
Joprojām III sadaļas “Darba vide un sniegums” tabulā Nr.3 nav norādīts vai minētais vidējās darba samaksas apmērs ir par pilna laika slodzi.
Par minēto jautājumu būtisks ir FM kā par valsts budžeta sagatavošanu atbildīgās ministrijas viedoklis, īpaši ņemot vērā VM prognozēto ļoti straujo darba samaksas pieaugumu, kas savukārt netieši dos papildu fiskālo ietekmi arī citiem no valsts budžeta finansētajiem nodarbinātajiem, kas kopumā arī ietekmē vidējās darba samaksas tautsaimniecībā un valsts kopējo budžeta izdevumu pieaugumu .

